'আছুৰ আন্দোলন চৰকাৰী আন্দোলন'; গুৱাহাটীত কোনে ক'লে ?\n'আছুৰ আন্দোলন চৰকাৰী আন্দোলন'; গুৱাহাটীত কোনে ক'লে ?\nগুৱাহাটী কেন্দ্ৰীয় কাৰাগাৰত অখিল গগৈক সাক্ষাৎ মেধা পাটকাৰ আৰু সন্দীপ পাণ্ডেৰ\nগুৱাহাটী , February 19, 2020 3:29 pm\nগুৱাহাটী কেন্দ্ৰীয় কাৰাগাৰলৈ গৈ থকা অৱস্থাত মেধা পাটকাৰ আৰু সন্দীপ পাণ্ডে, ফ'টো- দ্বীপজ্যোতি শৰ্মা\nগুৱাহাটী কেন্দ্ৰীয় কাৰাগাৰত অখিল গগৈক সাক্ষাৎ নৰ্মদা বচাও আন্দোলনৰ নেত্ৰী মেধা পাটকাৰৰ।\nলগত আছিল Asha for Education ৰ প্ৰতিষ্ঠাপক ৰামন মেগাছেছে(২০০২) বঁটা প্ৰাপক সন্দীপ পাণ্ডে।\nআজি কৃষক মুক্তি সংগ্ৰাম সমিতিৰ উপদেষ্টা অখিল গগৈক লখৰাস্থিত কেন্দ্ৰীয় কাৰাগাৰত সাক্ষাৎ কৰে নৰ্মদা বচাও আন্দোলনৰ নেত্ৰী তথা Right Livelihood বঁটা প্ৰাপক বিশিষ্ট সমাজ কর্মী মেধা পাটকাৰে।\nলগত আছিল Asha for Education ৰ প্ৰতিষ্ঠাপক ৰামন মেগাছেছে(২০০২) বঁটা প্ৰাপক সন্দীপ পাণ্ডে।\nসাক্ষাৎ কৰি সাংবাদিকৰে হোৱা বাৰ্তালাপত সন্দীপ পাণ্ডেই কয় কা বিৰোধী আন্দোলনত চৰকাৰে থিয় কৰাইছে আছুক । কৃষক মুক্তি সংগ্ৰাম সমিতিৰ আন্দোলনক বন্ধ কৰাৰ বাবে অখিল গগৈক জে'লত ভৰাইছে আৰু কৰিছে থিয় কৰাইছে আছুক ।\n'২০১৮ চনৰ ডিচেম্বৰৰ আন্দোলনত মই আহিছিলো তেতিয়াতো আছুক দেখা নাছিলো' বুলি মন্তব্য সন্দীপ পাণ্ডেই কয় যে চৰকাৰৰ চৰ্ত মানি আন্দোলন কৰিছে আছুৱে ।\n'আছুৰ আন্দোলনক চৰকাৰী আন্দোলন।' বুলিও মন্তব্য কৰে সন্দীপ পাণ্ডেই।\nমেধা পাটকাৰে কয় যে জে'লত পৰ্যাপ্ত সা সুবিধা নাই । চৰকাৰে ভয় কৰে সত্যাগ্ৰহীক ।\nঅসম পুলিচ অসমৰ্থ নেকি বুলি প্ৰশ্ন কৰি পাটকাৰে কয় 'চৰকাৰে অখিল গগৈক কিয় নিয়াক দিব লাগে? এয়া এক ৰাজনৈতিক চক্ৰান্ত । নাগৰিকৰ কোনো বিল সমৰ্থন কৰা বা বিৰোধ কৰাৰ সাংবিধানিক অধিকাৰ আছে। ব্ৰিটিছ চৰকাৰতকৈও কঠোৰ এই চৰকাৰ।আনকি ব্ৰিটিছ চৰকাৰে নকৰা কামো কৰিছে এই ফেচিষ্ট চৰকাৰে।'\nএনআৰচিৰ ওপৰতো মন্তব্য কৰে মেধা পাটকাৰে। 'কৃষক মুক্তি সংগ্ৰাম সমিতি এক ৰাজনৈতিক কাৰক হৈ পৰিছে বিজেপিৰ বাবে সেয়ে অখিল গগৈক জে'লত ভৰাইছে।' এই বুলি কয় নৰ্মদা বচাও আন্দোলনৰ নেত্ৰী গৰাকীয়ে ।\n'অখিল গগৈৰ বিৰুদ্ধ নাই কনো প্ৰমাণ।নিয়াই হস্তক্ষেপ কৰাটো মই উচিত বুলি নাভাবো । অখিল গগৈৰ সভাত লাখ লাখ মানুহ আহে।'\n'অখিল গগৈ মাওবাদী হ'বই নোৱাৰে। তেওঁৰ বিৰুদ্ধে কোনো প্ৰমাণ দিব পৰা নাই চৰকাৰে।' অখিল গগৈক বিনা চৰ্তে মুকলি কৰাৰ দাবী উত্থাপন কৰে বিশিষ্ট নেত্ৰীগৰাকীয়ে।
